**HI3 Itsenäisen Suomen historia**

1. ***Suomen autonominen asema***
* *Suomen sodan* (v. 1808-1809 Venäjä vs. Ruotsi) myötä Suomesta osa Venäjää
* Suomen sodan taustalla oli Ranskan asettama *kauppasaarto* Iso-Britanniaa vastaan, johon Ruotsi päätettiin pakottaa, Venäjä sai *Tilsitin sopimuksen* (liittoutui Ranskan kanssa) mukaisesti tehtävän alistaa Ruotsi *mannermaasulkemuksen* piiriin ja aloitti sodan v. 1808.
* *Porvoon maapäivillä* Aleksanteri I julistautui uudeksi hallitsijaksi → Suomelle *autonomia* eli itsehallinto (senaatti, keskusvirastot, Pietarissa Suomen asiain komitea, ylin valta silti keisarilla), pääkaupunki *Helsinkiin* 1812, *verot* maan omaan käyttöön, *säätyjen erioikeudet* ja *luterilainen usko* säilyivät, kuten myös *ruotsin kieli* virallisena kielenä ja Ruotsin vallan aikaiset *lait*
* Autonomian taustalla oli halu rauhoittaa valloitettu alue ja luottamuksen herättäminen, Aleksanteri I:n uudistusmielisyys ja eri hallintomenetelmien kokeilu
* Autonomian myötä Suomessa heräsi kansallismielisyys ja nationalismi saapui maahan: Suomessa *nationalismi* (kansallisuusaate) oli romanttista (ei polittiista tai radikaalia) omaa maata ja kansaa ihannoivaa. Kuuluisia nationalisteja olivat *Elias Lönnrot* (mm. Kalevala), *Johan Ludvig Runeberg* (Vänrikki Stoolin tarinat & Maamme-runo), *Zacharias Topelius* (Maamme-kirja) ja *Johan Vilhelm Snellman* (Suomen kielestä virallinen, markka valuutaksi)

***2. 1860-luvun murros ja 1800-luvun lopun uudistukset***

* Suomi oli ollut pitkään alkeellinen maatalousmaa ja kansan elintaso oli heikko
* 18666-68 maata koettelivat poikkeukselliset *nälkävuodet*: kylmä ilma ja tautien leviäminen nälkää näkevien keskuudessa surmasi n. 10% kansasta eli 270 000 ihmistä. Viljaa ei saatu toimitettua ankaran talven takia ulkomailta.
* Konservatiivisen (vanhoillisen) keisari *Nikolai I:*n jälkeen hallitsijaksi tuli *Aleksanteri II*, joka aloitti uudistukset 1860-luvulla. Tämän jälkeen tilanne maassa kohentui selvästi.
* Yhteiskunnalliset uudistukset: *valtiopäivät* koolle 1863, ensimmäistä kertaa yli 50 vuoteen, oma *sotaväki* Suomelle 1878, *kunnallisuudistus* 1865 (kuntiin kuntakokous päättämään ja hoitamaan terveydenhoitoa ja köyhien hoitoa), *kansakouluasetus* (aluksi kaupunkeihin kansakouluja)
* Maatalouden uudistukset: *karjatalouteen* panostaminen (ei sääriippuvuutta), maatalouden *koneellistuminen*, *viljan tuonnin* kasvu kulkuyhteyksien myötä, *metsän myynnit* vaurastuttivat talonpoikaisväestöä (ainakin osaa heistä), *siirtolaisuus* lisääntyi ja maaseudun tilaton väki muutti Amerikkaan, Kanadaan, Australiaan ja Uuteen-Seelantiin, myöhemmin Neuvosto-Venäjälle
* Talouden ja teollisuuden uudistukset: *elinkeinovapaus* 1879 (yrittämisen vapaus), *oma valuutta, markka* 1860, *Suomen pankki ja liikepankit* (lainaa yrityksille), *höyrysahojen salliminen, osakeyhtiölaki, puun ja paperin* hyvä *kysyntä* sekä *metalli- ja tekstiiliteollisuuden* nousu
* Liikenteen uudistukset: *rautatiet* (Helsinki-Hämeenlinna 1862), *kanavat* (erityisesti Saimaan kanava), *jäänmurtajat* käyttöön (helpotti vientiä), *maanteiden* rakentaminen
* 1800-luvun lopulla myös kansalaisyhteiskunta (vapaaehtoinen järjestötoiminta) syntyi
* *Työväenliike* alkoi ajaa työolosuhteiden parannuksia (ensimmäisenä Helsingin Työväenyhdistys, v. 1899 Suomen työväenpuolue, josta tuli 1903 Suomen Sosialidemokraattinen puolue)
* *Osuuskuntatoiminta* oli yhteistä yrittäjyyttä, jonka pohjalta syntyivät osuuskaupat ja rahaa lainaavat osuuskassat
* *Raittiusseuratoiminta* oli aktiivista 1800-luvun lopulla: vaadittiin raittiutta ja *kieltolakia,* se toteutui vasta 1919-32
* Urheilu ja nuorisoseuratoiminta ja vapaapalokuntatoiminta oli myös suosittua: urheilukilpailut, laulu- ja soittotilaisuudet, esitelmät…
* Suomen kielen virallisesta asemasta taisteltiin *svekomaanien* (ruotsinkielinen sivistyneistö) ja *fennomaanien* (suomen kielen kannattajat, mm. talonpojat ja papisto) välillä, *kieliasetus* hyväksyttiin 1863 J.V. Snellmanin aloitteesta, valtiopäiville syntyivät myös Suomalainen ja Ruotsalainen puolue asian tiimoilta, virallisesti *kielilaki* kaksikielisyydestä v. 1922
* Naisten tasa-arvoa ajoi 1800-l. *Suomen Naisyhdistys* ja mm. kirjailija *Minna Canth,* nainen hoiti vielä kotia ja lapsia ja mies oli perheen pää, 1860-luvulla tullut *holhouslaki* vapautti naiset miehen holhouksesta ja nainen sai hallita ansaitsemiaan rahoja, naiset pääsivät vähitellen myös kouluihin, *yleinen äänioikeus* tuli v. 1906

***3. Taistelu Suomen asemasta, itsenäistyminen 1917 ja sisällissota 1918***

* Suomen autonomista asemaa kavennettiin *Helmikuun manifestissa* 1899, alkoivat ns. *venäläistämiskaudet tai sortokaudet* (suomalaisten kansallismielinen näkemys ajasta) Venäläiset kutsuivat aikaa *yhtenäistämispolitiikaksi*.
* Taustalla oli pelko Pietarin turvallisuudesta ja mahdollisesta *Saksan* hyökkäyksestä Suomen kautta, myös venäläinen nationalismi, *panslavismi,* oli nousussa ja ote reuna-alueista haluttiin tiukemmaksi, venäläisiä harmittivat lisäksi suomalaisten *erioikeudet* (Suomessa ei hallittu venäjää, venäläisillä ei kansalaisoikeuksia, maiden välillä tulliraja, suomalaiset postimerkit ja oma valuutta ärsyttivät myös)
* Ns. sortotoimia: Nikolai Bobrikov kenraalikuvernööriksi & venäläistämisohjelma, yleisvaltakunnallisten lakien lisääntyminen, venäjän kielen ja historian opetuksen tehostaminen, asevelvollisuuslaki lopetti Suomen armeijan
* Suomalaisten suhtautuminen venäläistämistoimiin jakaantui: 1. *myöntyväiset* (sortotoimiin on parempi alistua, tilanne rauhoittuu vielä) 2. *passiivinen vastarinta* (ei noudatettu uusia määräyksiä ja vedottiin vanhaan perustuslakiin) 3. *aktivistit* (suora toiminta, Eugen Schauman murhasi Bobrikovin v. 1904)
* Vuosisadan vaihde 1880-1910 oli sortotoimien lisäksi *taiteen kultakausi*: kuvattiin luontoa, historiaa ja kansaa, kuuluisia taiteilijoita maalaustaiteessa mm. *Akseli Gallen-Kallela, Albert Edelfelt, Pekka Halonen ja Helene Schjerfbeck*, kirjailijat *Juhani Aho, Eino Leino ja Aleksis Kivi ja Minnan Canth,* arkkitehdit *Eliel Saarinen, Herman Geselius ja Armas Lindgren* sekä säveltäjä *Jean Sibelius*.
* Ensimmäinen sortokausi päättyi *suurlakkoon* v. 1905, kun Venäjä oli hävinnyt sodan Japanille 1904-05, Suomi sai autonomiansa takaisin hetkeksi
* Työväki vaati yleistä ja yhtäläistä äänioikeutta ja myös porvaristo myöntyi vaatimukseen: 1906 perustettiin *eduskunta*, tuli *yleinen ja yhtäläinen äänioikeus* kaikille yli 24-vuotiaille ja myös *vaalikelpoisuus naisille* ensimmäisenä maailmassa.
* Ensimmäiset *eduskuntavaalit v. 1907* voitti Sosiaalidemokraatit, myös Vanhasuomalaiset menestyivät
* Toinen sortokausi alkoi v. 1908 kun tilanne Venäjällä oli rauhoittunut, jälleen suomalaisten *lainsäädäntöoikeutta* kavennettiin ja venäläiset saivat maassa *yhdenvertaisuuden, sanavapautta* rajoitettiin osittain alkaneen ensimmäisen maailmansodan takia
* Suomessa virisi salainen *jääkäriliike,* joka lähti kouluttautumaan Saksaan v. 1915-18, sen tavoitteena oli saada Suomi itsenäiseksi
* Itsenäistyminen 1917: toinen sortokausi päättyi v. 1917, kun Venäjä ajautui I maailmansodan vaikeuksien keskellä kahteen vallankumoukseen (*helmikuun ja lokakuun vk*)
* Helmikuun vallankumouksen myötä Venäjällä Sosiaalidemokraatit & työväki katsoi että korkein valta oli nyt Suomen eduskunnalla, jossa heillä oli enemmistö, porvaristo oli valmis tukemaan *väliaikaista Kerenskin hallitusta*, sosiaalidemokraatit ajoivat läpi *valtalain*, tosin Kerenski hajotti eduskunnan
* Lokakuun vallankumouksen myötä Lenin ja bolsevikit ottivat vallan, myös Suomessa tilanne muuttui. Porvarit halusivat Suomen itsenäiseksi ja eroon bolsevikeista. Työläiset olivat valmiita yhteistyöhön bolsevikkien kanssa. Lokakuun vaaleissa porvarit saivat enemmistön eduskunnassa ja *itsenäisyyssenaatti* laati *itsenäisyysjulistuksen*, se hyväksyttiin 6.12.1917. Venäjän *bolsevikkihallitus* tunnusti Suomen itsenäisyyden v. 1917 lopulla, bolsevikit uskoivat Suomen liittyvän myöhemmin vapaaehtoisesti uuteen sosialistivaltioon, bolsevikkien tuli saada rauhoitettua myös Venäjän oma kaoottinen tilanne ja solmia rauha I maailmansodassa. Leninin tunnustukseen on katsottu myös vaikuttaneen Suomesta saatu apu vallankumousta edeltävältä ajalta.
* Itsenäistymisestä huolimatta Suomen tilanne oli vuoden lopulla ajautunut hankalaksi: työläiset olivat *yleislakossa* marraskuussa 1917 vaatien 8 tunnin työpäivää ja kunnallista äänioikeutta myös varattomille, nämä myös toteutettiin, elintarviketilanne oli sota-ajasta johtuen heikko ja tilannetta pahensi lisäksi työttömyys, joka johtui linnoitustöiden loppumisesta Suomen rannikolla. Kaikki nämä ja pitkään jatkunut kahtiajakautuminen köyhien ja rikkaiden välillä puhkesi v. 1918 keväällä sisällissodaksi.
* Maassa olleen valtatyhjiön takia työläiset järjestäytyivät *punakaarteiksi* ja porvarit *suojeluskunniksi* (hallituksen viralliset joukot), joita tuli johtamaan C.G.E. Mannerheim.
* Sisällissodan 1918 kulku: Punakaartit valtasivat Helsingin ja Etelä-Suomen teollisuuskaupungit, kun taas senaatti muutti Vaasaan ja sitä tuki Pohjanmaa ja Karjala (säilyttäen mm. tärkeän rautatieyhteyden alueiden välillä). Punaiset saivat aseita *bolsvikeilta* Venäjältä ja hyökkäsivät kohti pohjoista. Valkoisella puolella riisuttiin maassa oleskelevia venäläissotilaita aseista ja onnistuttiin voittamaan sodan päätaistelu *Tampereesta* huhtikuussa 1918. Heikosti organisoitu punaisten joukko alkoi paeta kohti itää ja tavoitteena päästä Venäjän puolelle. *Saksalaiset* tekivät maihinnousut Loviisaan ja Hankoon valkoisten avuksi. He valtasivat Helsingin Hangon maihinnousun jälkeen.
* *Punainen ja valkoinen terrori: i*tse sota oli yksittäisiä paikallisia kahakoita, sen sijaan sisällissota muistetaan verisestä terroristaan, puolin ja toisin tehdyistä teloituksista. Punaiset syyllistyivät Etelä-Suomen valtausvaiheessaan veritekoihin ja sodan lopussa vankien ja siviilien teloituksiin. Valkoiset kostivat verityöt sodan lopussa ns. pikateloituksina tai k*enttäoikeuksina*, jossa paikallinen päällikkö lyhyen selvityksen jälkeen antoi luvan teloittaa kiinnijääneitä punakaartilaisia, erityisesti johtajia. Punakaartilaiset joutuivat myös vankileireille mm. Tammisaareen, Lahteen, Suomenlinnaan, Tampereelle.. olosuhteet olivat surkeat ja n. 13500 kuoli tauteihin ja nälkään vankiloissa.
* Sisällissotaa on myös kutsuttu monilla nimillä riippuen näkökulmasta: valkoiset kutsuivat sotaa *vapaussodaksi*, vapauttaen Suomi lopullisesti Venäjän ikeestä. Valkoisia nimiä olivat myös *kapina ja punakapina*, joilla viitattiin punaisten laittomuuksiin laillista hallitusta vastaan. Punaiset puhuivat *luokkasodasta,* jolla tarkoitettiin alistetun työväenluokan kamppailua yläluokan sortajia vastaan. Molemmilla puolilla puhuttiin myös *vallankumouksesta.* Sittemmin neutraaleja nimityksiä sodalle ovat olleet *sisällissota, kansalaissota ja vuoden 1918 sota.*

***4. Suomi 1920-30 -luvuilla***

* Sisällissodan jälkeen Suomessa käytiin hallitusmuotokiista, jossa sisällissodan voittaneet porvarit alkoivat kannattaa itsenäiselle Suomelle monarkiaa hallitusmuodoksi, maahan olisi tullut vahva hallitsija, kuningas, koska sisällissota oli osoittanut demokratian toimimattomuuden.
* *Tynkäeduskunta*, jossa SDP:llä oli hetken aikaa vain yksi kansanedustaja päätyikin monarkian kannalle, vaikka tasavaltalaisuudella oli myös kova kannatus (päätös saatiin läpi lopulta kiireellisenä). Maahan valittiin kuninkaaksi Hessenin prinssi *Friedrich Karl,* olihan Saksa auttanut valkoisia ja saanut itse edullisen kauppasopimuksen Suomesta. Ongelmana oli, että Saksa hävisi I maailmansodan ja Saksan viholliset ympärysvallat eivät tukeneet saksalaista kuningasta. Karl erosikin itse tehtävästä ja Suomi hyväksyi lopulta t*asavaltalaisen hallitusmuodon*. Siinä myönnytyksenä monarkisteille presidentti sai poikkeuksellisen suuret valtaoikeudet aina vuoteen 2000 asti. Presidentivaaleissa *K.J. Ståhlberg* voitti ja valittiin ensimmäiseksi presidentiksi ohi valtionhoitajana hetken toimineen Mannerheimin.
* Suomi oli jakaantunut ns. valkoiseen ja punaiseen Suomeen sisällissodan jälkeen. Valkoinen eli porvarillinen puoli hallitsi maata, piti hallussaan valtion virkoja, mm. *Etsivä Keskuspoliisi*, joka pyrki myös estämään kommunistisen toiminnan leviämisen maassa. Valkoinen puoli korosti isänmaallisia arvoja, mm. vapaussotaa muistettiin vuosittain toukokuun 16. päivä valkoisten kunniaksi, *suojeluskuntatoiminta* ja naisten L*otta Svärd* -järjestö pitivät yllä sotilas- ja urheilutaitoja sekä vapaaehtoista maanpuolustustoimintaa. Oikeistolaiset ylioppilaat perustivat *AKS:n* haaveillen Suur-Suomesta, johon kaikki suomalais-ugrilaiset heimot olisi liitetty. Koulujen opetussuunnitelmat olivat hengeltään hyvin isänmaallisia ja urheilutoiminta oli jakaantunut *SVUL:n ja TUL*:n alaisiin urheiluseuroihin. Vain porvarilliset urheiluseurat saivat edustaa maata olympialaisissa.
* Punaisten, työläisten piirissä 1920-30 -luku oli vaikeaa aikaa. Työväenliike jakaantui kahtia. *SDP* teki pesäeron kommunisteihin ja luopui väkivallan käytöstä. *Suomen Kommunistinen Puolue* perustettiin v. 1918 Neuvosto-Venäjällä, virallisesti se oli Suomessa kielletty. Puolue toimi kuitenkin *peitejärjestöjen* kautta mm. *SAJ*:ssa sillä oli merkittävä rooli. Kommunistit organisoivat lakkoja ja jopa vakoilutoimintaa NL:lle.
* Kahtiajakautuneen yhteiskunnan välissä toimi maltillinen porvaristo ja sosiaalidemokraatit (ns. *punamultayhteistyö*), joka pyrki *eheyttämään* eli yhdistämään Suomen kansan. Erityisesti katsottiin punaisten puolen köyhän kansan tarvitsevan parannuksia elinoloihinsa.
* Eheytystoimia olivat p*unavankien armahdukset vankileireiltä 1919-25, torpparilaki 1918* (jossa torpparit saivat lunastaa vuokratilansa itselleen*), Lex Kallio eli maanhankintalaki maaseudun tilattomille, vuosilomat, köyhäinhoitolaki, kieltolaki* 1919-32, koska alkoholi katsottiin haittaavan erityisesti työväkeä, *kansaneläkelaki*, *oppivelvollisuuslaki 1921 ja progressiivinen verotus*. Myös *talouskasvu* 1920-30 -luvuilla edesauttoi eheytymistä. Teollisuuden vienti veti ulkomaille ja kokonaistuotanto kaksinkertaistui. Toki lamakausia koettiin myös: 1920-30-luvun taiteen maailmanlaajuinen lama levisi myös Suomeen, vienti romahti ja työttömyys kasvoi.
* Merkittävä osa eheytyspolitiikkaa oli *ääriliikkeiden kieltäminen*. Kommunistinen puolue oli ollut jo kielletty, sitä vahvistettiin 1930 *kommunistilaeilla*, jossa kaikenlainen kommunistinen toiminta kiellettiin. Samoin äärioikeistolainen *Lapuan liike* kiellettiin v. 1932 *Mäntsälän kapinan* jälkeen. Suomi säilyi demokraattisena toisin kuin moni muu maa sotienvälisenä aikana.
* Lapuan liike syntyi v. 1929 kommunismin kitkemiseksi → kommunistien *kirjapainoja hävitettiin* ja kommunisteja *kyyditettiin* itärajalle
* Lapuan liike teki ns. *talonpoikaismarssin* v. 1930, jonka myötä säädettiin *kommunistisen toiminnan kieltävä laki*
* V. 1932 Lapuan liike lakkautettiin *Mäntsälän kapinassa*: liike valtasi työväentalon ja vaati hallituksen eroa, Svinhuvudin radiopuheella liike hajaantui ja johtomiehet vangittiin. Toimintaa jatkoi äärioikeistolainen *IKL*
* Akateeminen Karjala-Seura eli AKS (1922-1944), joka kannatti *Suur-Suomea,* oli ollut ennen järjestön perustamista mukana *heimosodissa* Karjalassa venäjän sisällissodan aikana, v. 1918-20 *Tarton rauhassa 1*920 Suomi sai *Petsamon*, mutta menetti heimosoturien valtaaman Karjalan alueet.

***5. Ulkopolitiikka 1920-30 -luvuilla ja talvi- ja jatkosota 1939-44***

* *Ulkopolitiikka:* yritettiin *reunavaltiopolitiikkaa* Viron, Latvian ja Puolan kanssa: ei liittosopimusta, *Kansainliiton* jäsenyys 1920: ratkaisi *Ahvenanmaan* Suomelle (itsehallinto ja demilitarisointi), *Pohjoismainen* yhteistyö: yritettiin puolustusliittoa Ruotsin kanssa, Suomi jäi yksin ennen Talvisotaa 1939
* Suomi oli 1930-luvun lopulla puolueeton valtio
* Hitlerin Saksan laajennuttua Euroopassa NL ehdotti Suomelle puolustusyhteistyötä ja rajasiirtoa Karjalassa Saksaa vastaan, NL pelkäsi Saksan hyökkäystä Suomen kautta (*Jartsev-neuvottelut* 1938 ja *maaliskuun 1939 tarjous*)
* Elokuussa 1939 NL ja Saksa solmivat *hyökkäämättömyyssopimuksen ja jakoivat salaisesti Baltian maat, Puolan ja Suomen*
* NL vaati talvisotaa edeltäneissä Moskovan neuvotteluissa *Karjalan kannasta, Suomenlahden saaria, Hankoniemeä vuokralle ja Kalastajasaarentoa, vastineeksi Suomi saisi Itä-Karjalan alueita*
* Neuvottelujen katkettua 26.11.1939 NL syytti Suomea Mainilan kylän pommituksesta, NL keksi tekosyyn sodan aloittamiselle
* Talvisota 1939-40: 30.11.1939 Puna-armeija hyökkäsi Suomen kimppuun ja pommitti Helsinkiä
* Marraskuun 30. päivä NL ylitti rajan Petsamosta aina Karjalan kannakselle, NL:n tavoitteena Etelä-Suomen valtaus ja katkaista Suomi Oulun kohdalta
* Suomalaiset kävivät viivytystaistelua ja turvautuivat altavastaajina ns. *mottitaktiikkaan*
* Helmikuussa 1940 NL sai läpimurron kannaksen *Mannerheim-linjasta* aina Viipuriin saakka
* Rauhanneuvottelujen ehdot helmi-maaliskuussa olivat Suomelle raskaat, mutta vaikeassa tilanteessa ehtoihin oli suostuttava
* Alun perin NL tuki vain *Terijoen* kommunistihallitusta, eikä suostunut neuvotteluihin
* Kansainvälinen painostus ja pelko länsimaiden avusta sai NL:n kuitenkin neuvottelemaan
* Suomi menetti Moskovan rauhassa *Sallan, Karjalan alueet, Kalastajasaarennon ja Suomenlahden saaria, Hankoniemi* tuli vuokrata 30 vuodeksi
* Tappiosta huolimatta Suomea ei miehitetty: *kansa yhtenäinen, joukot iskukykyisiä vaikeissa talviolosuhteissa, NL:lla heikko maastontuntemus, sodanjohto ja talviolosuhteisiin sopimaton motorisoitu kalusto*
* Välirauha 1940-41: Suhteet NL:n kanssa olivat kireät talvisodan jälkeen
* Suomi neuvotteli Saksan kanssa: 1940 *kauttakulkusopimus* (Saksan joukkoja Suomen kautta Pohjois-Norjaan, Suomelle aseita), keväällä 1941 sovittiin yhteisestä hyökkäyksestä NL:on
* *Ajopuuteoria*: Suomi oli kuin tukki virran pyörteissä ja ajautui sinne minne virta vie eli Saksan kumppaniksi, Suomi suurvaltapolitiikan uhri
* *Koskiveneteoria*: Suomi teki tietoisia valintoja ja vaikutti omilla poliittisilla päätöksillään kohtaloonsa, kauttakulkusopimuksella Suomi valitsi puolensa
* Jatkosota 1941-44: Jatkosota alkoi osana Hitlerin *operaatio Barbarossaa*, vaikka Suomi korosti puolueettomuuttaan ja erillissotaa, Suomi odotti NL:n aloittavan sodan ja julisti olevansa puolustussodassa (25.6.1941)
* Saksalaiset hyökkäsivät Pohjois-Suomesta käsin ja suomalaiset Karjalan rintamalla
* Suomen tavoite oli vallata vanhat rajat (ns. *kolmen kannaksen linja*)
* Itä-Karjala valloitettiin nopeasti joulukuuhun 1941 mennessä, alkoi kolme vuotta kestänyt asemasotavaihe
* I-B julisti Suomelle jatkosodan hyökkäysten takia ja tämän ylitettyä vanhat rajansa
* *Stalingradin* tappion (1943) jälkeen Suomi alkoi pyrkiä irti sodasta: aloitettiin rauhantunnustelut
* Saksa painosti Suomea jatkamaan sotaa (vähensi ruoka- ja aseapua)
* Sodan ratkaisu tapahtui NL:n 9.6.1944 alkaneessa *Karjalan kannaksen suurhyökkäyksessä*, jossa oli mukana yli 250 000 neuvostosotilasta
* Suurhyökkäyksessä -44 Suomi perääytyi nopeasti Viipurin-Vuoksen linjalle, mutta Viipurikin menetettiin lähes taisteluitta
* Saksan vaatimus oli, ettei Suomi tee erillisrauhaa, johon pres. Ryti *omissa nimissään* suostui
* Hyökkäys pysähtyi lopulta ankarissa mm. *Tali-Ihantalan* taisteluissa 9.7.1944
* Rauhanneuvottelut käynnistettiin välittömästi hyökkäyksen pysähdyttyä ja Ryti erosi virastaan
* ns. Moskovan välirauhassa Suomi menetti *Petsamon, Karjalan, ulkosaaret, Porkkala vuokrattiin, 300 milj. dollaria sotakorvauksia, ”fasistiset” järjestöt tuli lakkauttaa*
* *Erillissota vai liittolaisuus Saksan ja Suomen välillä jatkosodassa?*
* Erillissota: korostettiin *sota-aikana* ja *sodan jälkeen,* ei *liittosopimusta,* Suomi ei suostunut kaikkiin Saksan vaatimuksiin (mm. *Leningradin valtaus*), ei *rotuoppeja* ym. ideologiaa, Suomi ei ilmoittanut selkeästi *päämääriään* sodassa
* Liittolaisuus: *Nykytutkimuksen* näkemys, yhteiset *suunnitelmat, sotatoimet* ja yhteinen *vihollinen, s*aksalaiset *aseet, elintarvikkeet* ym., Suomi luovutti n. *3000 sotavankia* Saksalle, *Muurmannin radan* katkaisu

***6. Vaaran vuodet 1944-48***

* Vaaran vuosilla tarkoitettiin pelkoa *NL:n miehityksestä* (jos rauhaehdot ei täyty) tai *kommunistien vallankaappauksesta*
* *Valvontakomissio* oli valvomassa rauhanehtoja
* armeijan johdolla *kätkettiin aseita* mahdollisen hyökkäyksen varalta 30 000 miehelle, valvontakomissio kuuli operaatiosta ja 1500 miestä sai vankilatuomion
* Saksalaiset tuli rauhaehtojen nojalla ajaa maasta pois: *Lapin sota 1944-45*
* Alun valesodan jälkeen sota muuttui oikeaksi lokakuussa 1944 Torniossa, saksalaiset vetäytyivät lopulta Jäämeren kautta
* Rauhanehtojen mukaan Suomen tuli maksaa *sotakorvaukset* (300 milj. kultadollaria) 1944-52, pahimpina vuosina sotakorvauksiin meni n. 15% valtion menoista, m. laivoja, sähkömoottoreita, vetureita..
* N. 420 000 *siirtolaista tuli asuttaa* sodan jälkeen, maanhankintalain mukaan he saivat palan maata, mutta tila piti raivata itse
* NL vaati *sotasyyllisten* tuomitsemista (henkilöitä, jota olivat ajaneet Suomen Saksan rinnalle), eduskunta sääti *poikkeuslain (taannehtiva lainkäyttö)* ja ”syylliset” tuomittiin, pidettiin epäoikeudenmukaisena
* *Kommunistien t*oiminta tuli sallia sodan jälkeen ja he pääsivät heti hallitukseen ja eduskuntaan 1945 (enemmän näkyvyyttä kuin muilla vaalikampanjassa)
* SKDL sai ministerinpaikkoja ja kansanedustajia ja jopa Valpoa (Valtiollinen poliisi) johti kommunisti Yrjö Leino
* V. 1948 pelättiin jopa kommunistien vallankaappausta (poliisi ja armeija valmiudessa), koska aiemmin samana vuonna Tsekkoslovakiassa oli toteutettu kommunistien vallankaappaus
* SKDL:n kannatus romahti v. 1948 vaaleissa (SDP, Maalaisliitto ja Kokoomus voittivat)
* Pres. Paasikiven johdolla Suomi omaksui hyvät suhteet NL:on (ns. *Paasikiven-Kekkosen linja*)
* *Pariisin rauha 1947* ja *YYA-sopimus 1948*: sotilaallinen yhteistyö kriisitilanteessa, mutta vaati neuvotteluja (toisin kuin kansandemokratioissa, esim. Puola, Unkari, DDR)

***7. Suomi 1950-90-luvuilla***

* 1950-luvulla Suomen tilanne helpottui suhteessa itänaapuriin: sotakorvaukset maksettiin, *Porkkala* palautettiin 1956, maltillinen *Hrutsev* NL:n johtoon, ”suojasää”
* V. 1956 *Urho Kekkonen* tuli presidentiksi yhden äänen turvin
* Kekkosen alku oli vaikea: maassa oli 1956 *yleislakko* ja v. 1958 eduskuntavaalitulos suututti NL:n (SKDL ulos hallituksesta): ”y*öpakkaset*”
* V. 1961 NL lähetti Suomelle nootin (”*noottikriisi*”) sotilaallisia neuvotteluja Berliinin kriisin takia
* Kekkonen neuvotteli Hrutsevin kanssa, hajotti hallituksen ja vaati sotilasyhteistyön siirtämistä myöhemmäksi
* Noottikriisiä on tulkittu moni tavoin: 1*. NL varoitti Suomea lähentymisestä länteen 2. NL halusi varmistaa Kekkosen jatkamisen presidenttinä Olavi Honkaa vastaan 3. Kekkonen itse tilasi nootin*
* 1970-luvulle tultaessa Suomi torjui jyrkemmin NL:n vaatimukset sotilaallisesta yhteistyöstä ja korosti *puolueettomuutta*
* Kekkosen tähtihetki oli ETY-kokous 1975 (*ETYK*), jossa hän isännöi Euroopan maiden sopimusta turvallisuusyhteistyöstä
* Suomen talous kasvoi voimakkaasti sotien jälkeen, mutta nojasi vahvasti NL:n *bilateraaliseen kauppaan*
* Länsi-Euroopassa perustettiin talousliittoja (EEC, Efta), joihin Suomi halusi mukaan
* NL oli jäsenyyksille kylmäkiskoinen, mutta lupautui lopulta *Efta*:n ulkojäsenyyteen ja v. 1972 *EEC*-sopimukseen
* Kekkosen mahti oli voimakasta 1970-luvun lopulla, v. 1974 vaaleissa kaikki puolueet tukivat häntä ja v. 1978 hänet valittiin ylivoimaisesti presidentiksi, kausi loppui kuitenkin v. 1981 sairastumiseen
* 1960-70-luvuilla alettiin lännessä ivalliseen sävyyn puhua ”*suomettumisesta*”, Finnlandisierung. Suomi virallisesti itsenäinen, mutta joutui huomioimaan naapurivaltion päätöksenteossa
* Suomi huomioi NL:n myös sisäpolitiikassa, mm. *hallitusta muodostaessa* (Kokoomus hallituksen ulkopuolella)
* Poliitikkojen menestyminen edellytti suhteita *neuvostodiplomaatteihin* (ns. kotiryssäjärjestelmä ja Moskovan kortti)
* Jopa yhteydet *salaiseen poliisiin*: ns. Tiitisen lista DDR:n Stasi-yhteyksistä
* *Itsesensuuri:* koulukirjoissa, YLE:ssä (TV & radio) ym. ei saanut kritisoida NL:a, sävy usein propagandistinen (mm. ”Lenin myönsi Suomelle itsenäisyyden”)
* Suomettuminen toisaalta menestyksekästä: idänkauppa kannattavaa, suhteet rauhanomaiset, sosialistista NL:a ei oikeasti ihailtu
* Kekkosen jälkeen presidentiksi tuli *Mauno Koivisto*, joka pyrki karsimaan presidentin valtaoikeuksia
* Koivisto jatkoi varovaista NL-politiikkaa, jopa NL:n hajoamiseen saakka: Suomi ei tukenut esim. *Baltian maiden itsenäistymistä* 1991, eikä uskaltanut tukea Gorbatsovia v. 1991 kommunistien vallankaappausyrityksessä
* *Martti Ahtisaaren* kaudella Suomi suuntautui länteen: *EU-jäsenyys 1995*, taustalla taloudelliset - ja turvallisuuspoliittiset syyt